รัฐบาลไทย-ข่าวทำเนียบรัฐบาล-ออกแล้วรางวัลสลากกาชาดมหาดไทย 2565 !! ปลัด มท. เป็นประธานกรรมการสักขีพยานหมุนวงล้อสลากบำรุงสภากาชาดไทย ประจำปี 2565 กระทรวงมหาดไทย รวม 51 รางวัล มูลค่ารวมกว่า 3.3 ล้านบาท
วันจันทร์ที่ 19 ธันวาคม 2565
19/12/2565
ออกแล้วรางวัลสลากกาชาดมหาดไทย 2565 !! ปลัด มท. เป็นประธานกรรมการสักขีพยานหมุนวงล้อสลากบํารุงสภากาชาดไทย ประจําปี 2565 กระทรวงมหาดไทย รวม 51 รางวัล มูลค่ารวมกว่า 3.3 ล้านบาท
ออกแล้วรางวัลสลากกาชาดมหาดไทย 2565 !! ปลัด มท. เป็นประธานกรรมการสักขีพยานหมุนวงล้อสลากบํารุงสภากาชาดไทย ประจําปี 2565 กระทรวงมหาดไทย รวม 51 รางวัล มูลค่ารวมกว่า 3.3 ล้านบาท
เมื่อวันที่ 18 ธ.ค. 65เวลา 19.15 น. ณ เวทีกลาง งานกาชาด ประจําปี 2565 หน้าหอสมุดประชาชน สวนลุมพินี เขตคลองเตย กรุงเทพฯ นายสุทธิพงษ์ จุลเจริญ ปลัดกระทรวงมหาดไทย เป็นประธานกรรมการสักขีพยานการหมุนวงล้อสลากบํารุงสภากาชาดไทย ประจําปี 2565 กระทรวงมหาดไทย โดยมี นายชัยวัฒน์ ชื่นโกสุม รองปลัดกระทรวงมหาดไทย หัวหน้ากลุ่มภารกิจด้านพัฒนาชุมชนและส่งเสริมการปกครองท้องถิ่น นายสมคิด จันทมฤก รองปลัดกระทรวงมหาดไทยด้านบริหาร ผู้ช่วยศาสตราจารย์ ดร.ศศิธร จันทมฤก อุปนายกสมาคมแม่บ้านมหาดไทย นางจิรวรรณ เพ็ญพาส อุปนายกสมาคมแม่บ้านมหาดไทย นางจิณณารัชช์ สัมพันธรัตน์ อุปนายกสมาคมแม่บ้านมหาดไทย เป็นกรรมการสักขีพยาน ดําเนินการหมุนวงล้อสลากโดยสํานักงานสลากกินแบ่งรัฐบาล โอกาสนี้ นายแมนรัตน์ รัตนสุคนธ์ อธิบดีกรมการปกครอง นายอรรษิษฐ์ สัมพันธรัตน์ อธิบดีกรมการพัฒนาชุมชน นายพงศ์รัตน์ ภิรมย์รัตน์ อธิบดีกรมโยธาธิการและผังเมือง นายขจร ศรีชวโนทัย อธิบดีกรมส่งเสริมการปกครองท้องถิ่น นางกุลทรัพย์ ชื่นโกสุม อุปนายกสมาคมแม่บ้านมหาดไทย นางวรสุดา รัตนสุคนธ์ อุปนายกสมาคมแม่บ้านมหาดไทย นางศลิษา ภิรมย์รัตน์ อุปนายกสมาคมแม่บ้านมหาดไทย พร้อมด้วยข้าราชการ พนักงาน เจ้าหน้าที่ กระทรวงมหาดไทย สมาคมแม่บ้านมหาดไทย และภาคีเครือข่าย ร่วมเป็นเกียรติในการออกรางวัล
นายสุทธิพงษ์ จุลเจริญ ปลัดกระทรวงมหาดไทย เปิดเผยว่า สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี องค์อุปนายิกาผู้อํานวยการสภากาชาดไทย ทรงมีพระราชดําริให้สภากาชาดไทย จัดงานกาชาดประจําปี 2565 ภายใต้แนวคิด “๙ ทศวรรษใต้ร่มพระบารมี สดุดีสภานายิกาสภากาชาดไทย” ระหว่างวันที่ 8–18 ธ.ค. 2565 โดยออนไซต์เต็มรูปแบบ ณ สวนลุมพินี กรุงเทพมหานคร เพื่อเฉลิมพระเกียรติเนื่องในโอกาสมหามงคลที่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงเจริญพระชนมพรรษา 90 พรรษา และทรงดํารงตําแหน่งองค์สภานายิกาสภากาชาดไทยครบ 66 ปี ซึ่งกระทรวงมหาดไทย และสมาคมแม่บ้านมหาดไทย ได้ร่วมออกร้านกาชาด ประจําปี 2565 ภายใต้แนวคิด “๙ ทศวรรษ ๑๐ เรื่องราว ใต้ร่มพระบารมี สดุดีสภานายิกาสภากาชาดไทย” และได้รับคัดเลือกให้ได้รับรางวัลชนะเลิศ ประเภทหน่วยงานของรัฐ ในการประกวดร้านกาชาด ประเภทหน่วยงานของรัฐ
นายสุทธิพงษ์ จุลเจริญ ปลัดกระทรวงมหาดไทย กล่าวว่า เพื่อเป็นการร่วมสนองแนวพระราชดําริในการสืบสาน พัฒนา สร้างสรรค์สังคมไทยให้เป็นสังคมแห่งการให้ที่ยั่งยืน ด้วยการหารายได้โดยเสด็จพระราชกุศลบํารุงสภากาชาดไทย กระทรวงมหาดไทยและสมาคมแม่บ้านมหาดไทย จึงได้จัดจําหน่าย “สลากบํารุงสภากาชาดไทย” ประจําปี 2565 ลุ้นชิงรางวัล 51 รายการ มูลค่ารวม 3,328,500 บาท "ซึ่งขณะนี้ผลการออกรางวัลสลากกาชาดกระทรวงมหาดไทย ประจําปี 2565 ได้ออกรางวัลครบทุกรางวัลแล้ว ดังนี้
รางวัลที่ 1 ทองคําแท่งหนัก 20 บาท 1 รางวัล ได้แก่ สลากหมายเลข 138990
รางวัลที่ 2 สร้อยคอทองคําหนัก 5 บาท 10 รางวัล ได้แก่ สลากหมายเลข 103728, 109278, 118082, 130252, 141052, 144142, 181096, 184905, 192672, 195622
รางวัลที่ 3 สร้อยคอทองคําหนัก 1 บาท 40 รางวัล ได้แก่ สลากหมายเลข 100027, 104498, 104627, 104640, 109846, 112293, 113593, 115523, 117813, 119518, 120854, 122412, 122533, 124035, 127946, 134034, 138817, 145006, 147268, 149229, 161684, 165463, 165559, 166819, 168275, 168429, 170589, 172314, 173223, 178346, 180973, 181283, 181862, 182742, 184751, 186660, 189875, 191975, 194683, 196335"
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า กระทรวงมหาดไทยขอแสดงความยินดีกับท่านผู้โชคดีที่ได้รับรางวัลการออกสลากกาชาด ประจําปี 2565 กระทรวงมหาดไทย ทุกท่าน โดยท่านสามารถติดต่อขอรับรางวัลได้ที่ กองคลัง สํานักงานปลัดกระทรวงมหาดไทย ชั้น 1 อาคารศาลาว่าการกระทรวงมหาดไทย ถนนอัษฎางค์ แขวงวัดราชบพิธ เขตพระนคร กรุงเทพมหานคร หรือสํานักงานจังหวัด ณ ศาลากลางจังหวัด ทุกจังหวัดหรือติดต่อทางหมายเลขโทรศัพท์0-2225-4838 ภายใน 60 วันนับจากวันที่ออกรางวัล คือ ภายในวันที่ 15 กุมภาพันธ์ 2566หากพ้นกําหนดถือว่าสละสิทธิ์ในการรับรางวัล และมอบรางวัลนั้นให้สภากาชาดไทย
“ขอขอบคุณผู้มีจิตศรัทธา ผู้มีจิตเป็นกุศลทุกท่าน ที่ได้ร่วมซื้อสลากกาชาดกระทรวงมหาดไทย ประจําปี 2565 โดยเงินรายได้ทั้งหมด จะนําขึ้นทูลเกล้าฯ ถวายสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี องค์อุปนายิกาผู้อํานวยการสภากาชาดไทย เพื่อเสด็จพระราชกุศลบํารุงสภากาชาดไทย ในการช่วยเหลือประชาชนผู้ตกทุกข์ได้ยาก ผู้ประสบภัยพิบัติ และช่วยเหลือเพื่อนมนุษย์ตามวัตถุประสงค์ของสภากาชาดไทยต่อไป” นายสุทธิพงษ์ กล่าวในช่วงท้าย
#WorldSoilDay #วันดินโลก #soilswherefoodbegins #Soils4Nurition #FAO #MOI #กระทรวงมหาดไทย #บําบัดทุกข์บํารุงสุข #SDGsforAll #ChangeforGood